Sulamissoojus
Sulamissoojus on soojushulk, mis on vajalik ühe massiühiku tahke aine muutmiseks sama temperatuuriga vedelikuks. Sulamissoojus võrdub tahkumissoojusega. Sulamissoojuse tähis on λ {\displaystyle \lambda } (lambda) ja SI mõõtühik džaul kilogrammi kohta (J/kg). Sulamissoojust arvutatakse valemiga λ = Q m , {\displaystyle \lambda ={\frac {Q}{m}},} kus Q {\displaystyle Q} on soojushulk, mille aine sai sulamisel (või mis eraldus tahkumisel) ja m {\displaystyle m} on sulava aine mass. Näiteks jää sulamissoojus on 330 000 J/kg, s.t, et ühe kg jää sulatamiseks kulub 330 000 džauli energiat.